BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 0 I 128756 21 I 

Bijeljina, 13.05.2024. godine

OSNOVNI SUD U BIJELJINI, sudija Ljilja Rajković, u izvršnom postupku tražioca izvršenja mldb. Marija Krsmanović i dr. iz Bijeljine, koje zastupa punomoćnik Andrić D. Nikola advokat iz Višegrada, protiv izvršenika Krsmanović Dragana iz Bijeljine zastupan po punooćniku Radan Aleksandru advokatu iz Bijeljine, radi naplate zakonskog izdržavanja, donio je dana 13.05.2024. godine, slijedeći:

Z A K LJ U Č A K


Kojim se odlaže drugo ročište zakazano za 22.05.2024. godine u 11:00 časova, te se ODREĐUJE drugo ročište za prodaju nepokretnosti izvršenika Krsmanović Dragana iz Bijeljine za dan 28.05.2024. godine, sa početkom u 12:00 časova, kancelarija broj 11, označenih kao:

· k.p. 1091/2 poduložak 1 OKUĆNICA stambeni objekat površine 95 m2, dvorište površine 541 m2 upisane u Ln. br. 952/7 k.o. Bijeljina Selo u kome je Krsmanović (Cvjetka) Dragan upisani sa pravom susvojine sa dijelom ½ i Krsmanović (Sime) Milijana upisani sa pravom susvojine sa dijelom ½

· k.p. 1091/16 OKUĆNICA njiva I klase 886 m2 upisane u Ln. br. 2460 k.o. Bijeljina selo u kome je Krsmanović (Cvjetka) Dragan upisan sa pravom svojine sa dijelom 1/1.


Ukupna vrijednost nepokretnosti izvršenika Krsmanović Dragana sa pravom susvojine i svojine, prema nalazu vještaka građevinske struke Izić Mirsada od 09.02.2022. godine  iznosi 113.640,50 KM.


Nepokretnosti se ne mogu prodati na drugom ročištu ispod 1/3 utvrđene vrijednosti.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 1067001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguiranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


NAPOMENA: Predmetnom spisu pristupio je izvršni postupak koji se vodi između istih stranak aradi naplate zakonskog izdržavanja broj 80 0 I 128772 21 I, 80 0 I 086640 22 I 2 i 80 0 I 148069 23 I.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti. 


Zaključak se dostavlja strankama preko punomoćnika, Ministarstvu finansija Poreska uprava Područni centar Bijeljina  preko zakonskog zastupnika PRS Sjedište zamjenika Bijeljina, IKT administratoru i na oglasnu tablu suda do dana održavanja rošišta.

Pouka o pravnom lijeku:                                                                                  Sudija

Protiv ovog Zaključka nije dozvoljen pravni lijek.                                   Ljilja Rajković
